Príloha 2

Prehľad a rozpracovanie úloh a odporúčaní definovaných v záveroch Európskej rady zo dňa 15. a 16. decembra 2005

	Úlohám a výzvam ER obsiahnutých v záveroch je potrebné venovať náležitú pozornosť. ER sa obracia na členské štáty, inštitúcie a ich predstaviteľov s výzvami, odporúčaniami, upozorneniami a úlohami, ktoré sú konkrétne definované a ktoré je potrebné realizovať.

	Zvýšenú pozornosť preto venujeme v predkladanom materiáli tým ustanoveniam záverov, ktoré sa obracajú priamo na členské krajiny. Vzhľadom na potrebu kontroly plnenia úloh ER, ale v prvom rade vzhľadom na nevyhnutnosť prípravy zodpovedajúceho a kvalitného stanoviska/pozície Slovenskej republiky je v predkladanej správe návrh uznesenia, kde okrem všeobecnej úlohy jednotlivým rezortom sú definované tie, ktoré sú v dokumente ER obsiahnuté a obracajú sa okrem iného priamo na členské štáty.

Závery Európskej rady metodicky:

a)	konštatujú stupeň plnenia úloh definovaných v predchádzajúcich dokumentoch, hodnotia ich plnenie a schvaľujú dokumenty predložené Európskou komisiu, Radou, predsedníctvom, ďalšími inštitúciami a agentúrami EÚ;
b)	definujú pozíciu Rady k vybraným politikám a ich predpokladané/očakávané vyústenie;
c)	definujú rámec pre ďalší výkon jednotlivých politík a pravidlá, ktorými sa členské štáty budú riadiť;
d)	definujú rámcové pozície EÚ k zásadným otázkam vonkajších vzťahov a vonkajšej politiky Únie.
 
V rámci týchto bodov ER ukladá úlohy Európskej komisii, Rade, predsedníctvu a členským štátom EÚ. Práve posledným úlohám a výzvam je venovaná pozornosť pri rozpracovaní záverov ER na podmienky SR. Ide o úlohy, za ktoré priamo zodpovedajú členské štáty, čím sa samozrejme neznižuje význam sledovania plnenia iných úloh v kompetencii orgánov EÚ, najmä z pohľadu záujmov SR.

Bod záverov ER č. 	Oblasť	Názov úlohy

	Adresát úlohy	Charakter	Termín plnenia	
1	Afrika	od roku 2006 pravidelne skúmať pokrok vo vykonávaní stratégie EÚ pre Afriku	Rada	odporúčanie		
2	Globálny prístup k migrácii	podať správu o dosiahnutom pokroku v tejto oblasti	Komisia	výzva	do konca roka 2006	
3	Globálny prístup k migrácii (príloha I k Záverom ER)	v krátkodobom horizonte prijať konkrétne činnosti zamerané na riešenie problémov migrácie	Rada, členské štáty	výzva		
4	Globálny prístup k migrácii (príloha I k Záverom ER)	pri vykonávaní konkrétnych činností uvedených v prílohe úzko spolupracovať s EK	Rada, členské štáty	výzva	v priebehu roka 2006	
5 	Zmena klímy a trvalo udržateľná energia	plniť akčný plán z Gleneagles, pokračovať v dialógu a spolupráci s Indiou, Čínou a Ruskom	členské štáty	odporúčanie		
6	Rast a zamestnanosť	sledovať a hodnotiť vykonávanie národných programov pre posilnenie celkového riadenia lisabonskej stratégie v súlade so závermi Európskej rady z marca 2005	členské štáty, Komisia, Rada	výzva		
7	Znížené sadzby DPH	na zasadnutí v januári 2006 venovať sa otázkou znížených sadzieb DPH s cieľom finalizoovať dohodu v tejto otázke	Rada ECOFIN	výzva	január 2006	
8	Bývalá juhoslovanská republika Macedónsko	informovať v budúcich správach o vývoji a pokroku v plnení kritérií pre členstvo obsiahnutých v stanovisku Komisie a vykonávaní priorít európskeho partnerstva	Komisia	výzva		
9	Vonkajšie vzťahy	pokračovať v úsilí o zlepšenie spolupráce v konzulárnej a vízovej oblasti	budúce rakúske predsedníctvo	výzva